बता दें कि पार्टी अध्यक्ष अमित शाह की अगुवाई में पार्टी अमेठी में कई कार्यक्रम करने जा रही है, जहां उनके साथ राज्य के मुख्यमंत्री योगी आदित्यनाथ और केन्द्रीय मंत्री स्मृति ईरानी भी मौजूद रहेंगी। वहीं कांग्रेस उपाध्यक्ष राहुल गांधी ने पीएम मोदी पर निशाना साधते हुए कहा है कि 2014 में बीजेपी के सत्ता में आने के बाद पार्टी अध्यक्ष अमित शाह के बेटे की संपत्ति में भारी इजाफा हुआ है। वहीं राहुल गांधी ने लोगों से पूछा कि उनके चौकीदार कहां हैं?... यह बात राहुल गांधी ने पीएम मोदी के दिए गए एक बयान पर दिया, जिसमें पीएम मोदी ने कहा था कि वह एक प्रधानमंत्री की तरह नहीं बल्कि चौकीदार बनकर काम करना चाहते हैं।